open-index/open-wikipedia-markdown huggingface dataset:
Senoji Kamena

**Senoji Kamena** () – kaimas Lenkijos šiaurės rytuose, 5 km į šiaurės vakarus nuo Dambravos, apie 34 km į šiaurę nuo Sokulkos ir 64 km į šiaurę nuo vaivadijos centro Balstogės.

## Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė LDK. XIX a. buvo Sokulkos apskrities Kamenos valsčius.

Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.

## Paminklai
* XVII a. statybos Stara Kamenos Šv. Onos bažnyčia.

## Žymūs žmonės
* Nikodem Sulik – tarpukario Lenkijos kariuomenės generolas.

## Šaltiniai
Gimimo liudijimas

**Gimimo liudijimas** – vaiko kilmę, civilinės būklės aktą patvirtinantis asmens dokumentas (LR CK 3.138 str.). Civilinės metrikacijos įstaigoje įrašytas gimimo įrašas ir gimimo įrašo pagrindu išduotas gimimo liudijimas patvirtina vaiko tėvus. Dokumente nurodomi vaiko gimimo vieta ir data, tėvų vardai ir pavardės, tėvavardžiai, tautybė ir kt.

Dokumentas reikalingas pateikti įvairioms institucijoms, pvz., dėl vaiko pašalpos, vaikpinigių gavimo, kitiems dokumentams (pvz., tokiems kaip Asmens grįžimo pažymėjimas, tapatybės kortelė) gauti.

## Galerija

Russian birth certificate of Michael Lucas.JPG|Tarybinis gimimo liudijimas, 1972 m.
BarackObamaCertificationOfLiveBirthHawaii.jpg|Barako Obamos gimimo liudijimas


## Šaltiniai
Senosios Kamenos Šv. Onos bažnyčia

**Stara Kamenos Šv. Onos bažnyčia** () – medinė šventykla, įkurta 1610 m., šiaurės rytų Lenkijoje, Palenkės vaivadijoje, Sokulkos apskrityje, Dambravos valsčiuje, Stara Kamenos kaime. Bažnyčios steigėjas buvo Petras Viesiolovskis (Piotr Wiesiołowski), kurio dabar jau nebeišlikęs vasarnamis stovėjo šiose apylinkėse. Tai seniausia medinė šventykla Palenkės vaivadijoje. Bažnyčia priklauso Dambravos Šv. Stanislavo parapijai. 1969 m. gruodžio 6 d. bažnyčia buvo įtraukta į Palenkės vaivadijos saugomų istorinių paminklų sąrašą.

## Šaltiniai

* Dambravos valsčiaus saugomų istorijos paminklų aprašymas (lenk.) ;
* Palenkės vaivadijos saugomų istorijos paminklų sąrašas (lenk.).
Mūsų jaunimas

**Mūsų jaunimas** gali reikšti:
* Mūsų jaunimas – Mažosios Lietuvos jaunųjų rašytas ir jauniesiems skirtas dvisavaitis laikraštis, ėjęs kaip laikraščio „Lietuvos keleivis“ priedas 1931 m. Klaipėdoje.
* Mūsų jaunimas (žurnalas) – pažangios minties žurnalas grožinei literatūrai ir mokslui populiarinti, leistas 1936–1940 m. Kaune.
Pažymėjimas

**Pažymėjimas** – dokumentas, patvirtinantis kokią nors specialią asmens teisę (pvz., vairavimo) ar statusą, tarnybą, kvalifikaciją (pvz., aukštalipio darbų saugos, miško ruošos darbų vadovo pažymėjimas), išsilavinimą (pvz., mokymo programos baigimo pažymėjimas) bei kt.

## Rūšys

* Vairuotojo pažymėjimas, Europos vairuotojo pažymėjimas
* Jaunimo Pažymėjimas, Europos jaunimo kortelė, EYC
* Studento pažymėjimas, ISIC
* Mokinio pažymėjimas
* Pedagogo pažymėjimas (ITIC)
* Pensininko pažymėjimas
Levkai (Sokulkos apskritis)

**Levkai** (, ) – kaimas Lenkijos šiaurės rytuose, Dambravos valsčiuje, Sokulkos apskrityje, Palenkės vaivadijoje. Kaimas yra apie 10 km į vakarus nuo Dambravos, apie 35 km į šiaurės vakarus nuo Sokulkos ir 60 km į šiaurę nuo vaivadijos centro Balstogės.

## Istorija
1975-1998 m. priklausė Balstogės vaivadijai.
Vaiko gimimo pažymėjimas

**Vaiko gimimo pažymėjimas** - dokumentas, patvirtinantis vaiko gimimą. Pažymėjimą Lietuvoje LR Vyriausybės nustatyta tvarka išduoda asmens sveikatos priežiūros įstaiga arba gydytojų konsultacinė komisija.
Civilinės metrikacijos įstaiga vaiko gimimo įraše moterį įrašo vaiko motina, remdamasi medicinos įstaigos išduotu pažymėjimu apie vaiko gimimą.

Jei vaikas gimė ne medicinos įstaigoje, pažymėjimą apie vaiko gimimą išduoda medicinos įstaiga, tikrinusi vaiko ir motinos būklę po gimdymo.

Jei vaikas gimė ne medicinos įstaigoje ir jei vaiko motinos būklė po gimdymo nebuvo tikrinta, pažymėjimą apie vaiko gimimą išduoda gydytojų konsultacinė komisija Vyriausybės nustatyta tvarka. Šiame pažymėjime motina nurodoma moteris, dėl kurios gydytojų konsultacinei komisijai nekyla abejonių, jog ji pagimdė vaiką.

Jei vaiko gimimo įraše nėra duomenų apie motiną arba jei motinystė nuginčyta, motinystę gali nustatyti teismas pagal moters, laikančios save vaiko motina, pilnamečio vaiko, vaiko tėvo, globėjo (rūpintojo) ar valstybinės vaiko teisių apsaugos institucijos ieškinį.

Vėliau atitinkamai išduodamas gimimo liudijimas.

## Šaltiniai
Tarptautinis pedagogo pažymėjimas

**Tarptautinis pedagogo pažymėjimas** (, **ITIC**) – tarptautinis pedagogo (dėstytojo) pažymėjimas. Išduodamas bet kuriam asmeniui, dirbančiam pedagoginį darbą, nepriklausomai nuo jo amžiaus. Veikia kaip nuolaidų kortelė bei suteikia kitų privilegijų jos turėtojams. Kortelė suteikia nuolaidas daugiau kaip 100 pasaulio valstybių. 

## Istorija

1968 m. įkurta ISIC asociacija, tarptautinė ne pelno siekianti asociacija, koordinuoja studentams ir mokiniams skirtus ISIC ir pedagogų ITIC pažymėjimus, jų platinimą ir plėtrą pasaulyje. Ją įkūrė tarptautinė studentų kelionių konfederacija ISTC, skatinanti tarpkultūrinį supratimą ir didinanti jaunų žmonių bei akademinės bendruomenės galimybes keliauti.

## Taip pat skaitykite
* ISIC

## Nuorodos
* ITIC
Studento pažymėjimas

**Studento pažymėjimas** - oficialus dokumentas, patvirtinantis aukštosios mokyklos studento statusą. Suteikia teisę naudotis aukštosios mokyklos biblioteka, inventoriumi, naudojamas laikant egzaminus, studijų šalies viešojo transporto lengvatomis bei įvairiomis tik studentams skirtomis nuolaidomis. Galioja studijų metu. 

## Lietuvos studento pažymėjimas

Lietuvos studento pažymėjimas (LSP) – tai vienintelis oficialus Lietuvos aukštosios mokyklos studento statusą įrodantis dokumentas. Šiuo metu LSP gamina vienintelė studentų interesams nacionaliniu lygmeniu atstovaujanti organizacija - Lietuvos studentų sąjunga. Galioja visam studijų laikotarpiui. Pasibaigus studijoms, lieka pažymėjimo turėtojui - privaloma grąžinti tik anksčiau laiko nutraukus studijas.

## Vokietija
Studento pažymėjimas (, dar *Studierendenausweis*, 'studijuojančiojo pažymėjimas' arba *Studienausweis* - 'studijų pažymėjimas') paprastai galioja vieną semestrą arba trimestrą ir turi būti atnaujintas. Naudojamas ir kaip važiavimo bilietas („Semesterticket“; pažymėjime būna įrašas „*Fahrausweis*“ ir pan.). Įprastai galioja tik pateikus oficialų asmens dokumentą su nuotrauka. Pasibaigus studijoms, lieka pažymėjimo turėtojui.

## Nuorodos

*Lietuvos studento pažymėjimas (LSP)
Nerošnas

**Nerošnas** () – kaimas Lenkijos šiaurės rytuose, Dambravos valsčiuje, Sokulkos apskrityje, Palenkės vaivadijoje. Kaimas yra apie 6 km į pietus nuo Dambravos, apie 24 km į šiaurę nuo Sokulkos ir 56 km į šiaurę nuo vaivadijos centro Balstogės.

## Istorija

Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.


Vaizdas:Podlaskie - Dąbrowa Białostocka - Nierośno 20110918 02 - Szkoła pdst.JPG|Kaimo mokykla
Lietuvos studento pažymėjimas

**Lietuvos studento pažymėjimas** (**LSP**) – oficialus dokumentas (pažymėjimas), patvirtinantis Lietuvos aukštosios mokyklos studento statusą. Suteikia teisę naudotis aukštosios mokyklos biblioteka, inventoriumi, naudojamas laikant egzaminus, studijų šalies viešojo transporto lengvatomis bei įvairiomis tik studentams skirtomis nuolaidomis – interneto ryšiui, kopijavimo bei kitoms paslaugoms. 

Galioja visam studijų laikotarpiui. Pasibaigus studijoms, lieka pažymėjimo turėtojui - privaloma grąžinti tik anksčiau laiko nutraukus studijas.

## Istorija
Nuo 1992 m. buvo siekiama įgyvendinti bendro Lietuvos studento pažymėjimo projektą.

1998 metais po ilgų diskusijų, derybų su valdžios institucijomis idėjai pritarė Lietuvos universitetų rektorių konferencija, LR švietimo ir mokslo ministerija, LR susisiekimo ministerija bei kiti partneriai, ir 1998 m. rugsėjo 1 d. pirmieji bendri studento statusą patvirtinantys dokumentai išplatinti po šalies aukštąsias mokyklas.

Nuo 1998 metų, kasmet iš LR švietimo ir mokslo ministerijos gaunant išskirtinę teisę, vykdomas LSP administravimas. Lietuvos studentų sąjunga (LSS) yra LSP pradininkai Lietuvoje – organizacija, sukūrusi ir įgyvendinusi šį projektą.

2006 m. projektą įgyvendinti ėmėsi LSS drauge su Lietuvos studentų atstovybių sąjunga (LSAS). Nuo 2012 metų LSP vėl administruoja tik Lietuvos studentų sąjunga.

2011 m. studento pažymėjime įdiegtas elektroninis bilietas, kuris veikia Vilniuje ir Kaune.

## Nuorodos

* Lietuvos studento pažymėjimas
* LSP istorija
Buržė ežeras

**Buržė ežeras** () – ežeras rytų Prancūzijoje, Savojos departamente, Savojos Alpėse (231 m aukštyje), 10 km į šiaurę nuo Šamberi. Tai didžiausias ir giliausias vien tik Prancūzijos teritorijoje esantis ežeras. Išsidriekęs šiaurės–pietų kryptimi 18 km, plotis iki 3,5 km. Ežeras ledyninės kilmės, susidarė prieš 19 tūkst. metų. Jį maitina iš kalnų atitekančios upės (svarbiausia Lysas). Iš ežero išteka Savjė kanalas (Ronos baseinas).

Svarbus turistinis objektas. Prie Buržė ežero yra Eks le Beno, Le Buržė diu Lako miestai.

Seniau ežere gyveno endeminė, dabar jau išnykusi sykų rūšis *Coregonus bezola*.
Civilinės metrikacijos įstaiga

**Civilinės metrikacijos įstaiga** – civilinės būklės aktus registruojanti (civilinės metrikacijos) įstaiga.
Lietuvoje tai yra savivaldybės administracijos struktūrinis padalinys, kuriam pavesta vykdyti santuokos sudarymo, civilinės būklės aktų duomenų pateikimo Gyventojų registrui ir kitas nustatytas funkcijas. Pažymėtina, kad metrikacijos funkcijas Lietuvoje atlieka ir seniūnai bei konsulinės įstaigos.

## Funkcijos
Miestų ir rajonų civilinės metrikacijos įstaigos Lietuvoje registruoja gimimą, tėvystės pripažinimą, tėvystės nustatymą, santuokos sudarymą, santuokos nutraukimą, įvaikinimą, vardo, pavardės, tautybės pakeitimą ir mirtį.

Civilinės būklės aktai Lietuvoje registruojami, atkuriami, keičiami, papildomi ir ištaisomi, laikantis Civilinės metrikacijos taisyklių, kurias tvirtina LR teisingumo ministras.

Civilinės metrikacijos įstaigose registruojant civilinės būklės aktus, taip pat ištaisant ir keičiant aktų įrašus, valstybės rinkliava imama įstatymų nustatyta tvarka.

## Šaltiniai
Santuokos liudijimas

**Santuokos liudijimas** - oficialus civilinės būklės akto dokumentas, liudijantis santuokos sudarymą. Santuokos liudijimą išduoda Civilinės metrikacijos įstaiga, įregistravusi santuoką. Santuokos akto įrašas ir jo pagrindu išduotas santuokos liudijimas yra santuokos įrodymas. 

## Išdavimas

Santuokos liudijimas sutuoktiniams išduodamas įrašius santuokos sudarymo įrašą.

Civilinės metrikacijos įstaiga, gavusi pranešimą apie santuokos sudarymą bažnyčios nustatyta tvarka, įrašo santuokos įrašą ir išduoda santuokos liudijimą pagal LR CK 3.303 straipsnio 2, 3 ir 4 dalyse nustatytas taisykles tuo atveju, jeigu yra laikytasi Kodekso 3.12–3.17 straipsnių reikalavimų. Tokiu atveju santuoka laikoma sudaryta nuo jos įregistravimo bažnyčios nustatyta tvarka dienos (LR CK 3.304 straipsnis).

## Reikšmė
Dokumentas naudojamas santuokiniams ryšiams pagrįsti.

Remiantis santuokos įrašu ar jo pagrindu išduotu santuokos liudijimu, jei vaiką pagimdė motina, kuri yra susituokusi, nors vaikas pradėtas iki santuokos, kaip vaiko tėvas gimimo įraše (gali būti) įrašomas vaiko motinos sutuoktinis.

## Šaltiniai

## Galerija

file:Akt malzenstwa skrocony.jpg|Lenkija, 2009 m.
file:1923 metryka slubu.jpg|Lenkija, 1923 m.
Image:1875 Marriage Certificate.jpg|1875 m., JAV
Vaizdas:Heiratsurkunde Dollhopf-Haan.jpg|Nuorašas, 1854 m., Bohemija
Stockas

**Stockas** () – kaimas Lenkijos šiaurės rytuose, Dambravos valsčiuje, Sokulkos apskrityje, Palenkės vaivadijoje.

## Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. XIX a. buvo kaimas Sokulkos apskrities Kamenos valsčiuje.

Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.

## Šaltiniai
Reškovcė

**Reškovcė** () – kaimas Lenkijos šiaurės rytuose, Dambravos valsčiuje, Sokulkos apskrityje, Palenkės vaivadijoje. Kaimas yra apie 10 km į pietus nuo Dambravos, apie 21 km į šiaurės vakarus nuo Sokulkos ir 52 km į šiaurę nuo vaivadijos centro Balstogės.

## Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Ansi ežeras

**Ansi ežeras** () – ežeras rytų Prancūzijoje, Aukštutinės Savojos departamente, Savojos Alpėse, 447 m aukštyje. Tai vienas didžiausių šalies ežerų (nusileidžia tik Ženevos ežerui ir netoliese telkšančiam Buržė ežerui). Ilgis šiaurės vakarų–pietryčių kryptimi 14,6 km, plotis iki 3,2 km. Ežeras ledyninės kilmės, susidarė prieš 18 tūkst. metų. Į jį suteka daug kalnų upių, o išteka Tju upė (Ronos baseinas).

Ežeras pasižymi švara, dideliu vandens skaidrumu. Svarbus turistinis objektas. Prie Ansi ežero yra Ansi, Ansi le Vjė, Sen Žorijo ir kt. miesteliai.
Ansi

**Ansi** (arba ***Anesi***) – miestas rytų Prancūzijoje, Ronos-Alpių regione, 35 km į pietus nuo Ženevos. Įsikūręs Savojos Alpių papėdėje, prie Ansi ežero šiaurinio kranto. Aukštutinės Savojos departamento centras. Yra oro uostas, geležinkelio stotis, pro miestą eina Ženevos–Grenoblio plentas.

Metalurgijos, tiksliųjų mašinų gamybos, metalo apdirbimo, elektronikos, aviacijos, tekstilės (medvilnės), popieriaus, maisto (šokolado) pramonė. Populiarus Alpių kalnų kurortas.

Mieste yra XII a. salos rūmai (*Palais de l’Isle*) Tju upėje, XII-XVI a. Ansi pilis, XVI a. Šv. Petro vėlyvosios gotikos katedra, kitos XV–XVII a. bažnyčios, 1784 m. pastatyti vyskupų rūmai.

## Istorija
Ansi susiformavo iš senovės keltų gyvenvietės. XIII-XIV a. Ansi buvo Ženevos kunigaikštystės sostine, nuo 1401 m. atiteko Savojos grafystei. 1535–1819 m. buvo Ženevos vyskupų rezidencija. Nuo 1860 m. miestas priklauso Prancūzijai.

## Sportas

Mieste žaidžia aukščiausiosios futbolo lygos komanda Évian Thonon Gaillard FC.


Image:Entree chateau annecy.jpg|Ansi pilis
Image:Annecy-Hotel de ville-2.jpg|Miesto rotušė
Image:Annecy-1a.jpg|Salos rūmai


## Šaltiniai
Šušalevas

**Šušalevas** () – kaimas Lenkijos šiaurės rytuose, Dambravos valsčiuje, Sokulkos apskrityje, Palenkės vaivadijoje. Kaimas yra apie 8 km į šiaurę nuo Dambravos, apie 37 km į šiaurę nuo Sokulkos ir 68 km į šiaurę nuo vaivadijos centro Balstogės. Kaimas įsikūręs ant zandrinės salos. Šalia kaimo yra Bebro upės apžvalgos bokštas. Taip pat šalia eina pažintinis gamtos takas ir yra *Šušalevo draustinis*.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.


Vaizdas:Szuszalewo wieza widokowa 17.07.09 pl.jpg|Šušalevo apžvalgos bokštas
Vaizdas:Widok z wiezy Szuszalewo 17.07.09 pl.jpg|Vaizdas iš apžvalgos bokšto
Vaizdas:Szuszalewo krzyże 17.07.2009 p.jpg|Kaime esantys kryžiai


## Nuorodos

* Aprašymas apie kaimą (lenk.) ;
* Aprašymas apie pažintinius Bebro nacionalinio parko takus (lenk.).
Suasonas

**Suasonas** () – miestas šiaurės Prancūzijoje, Aukštutinėje Prancūzijoje, Enos departamente, 100 km į šiaurės rytus nuo Paryžiaus, prie Enos upės. Pro miestą eina Paryžiaus-Lano greitkelis. Verčiamasi amatais, turizmu.

Miesto įžymybė – XII a. gotikinė Suasono katedra (vakarinio bokšto aukštis – 66 m). Taip pat yra Šv. Jono abatijos (pastatyta 1076 m.) griuvėsiai, geologijos muziejus, botanikos sodas.

## Istorija

Senovėje Suasonas buvo keltų gyvenvietė. Romėnų šaltiniuose minima *Noviodunum* pavadinimu. Tuo metu tai buvo belgų genties suesionų sostinė. Ją užkariavo Julijus Cezaris. Jau IV a. čia buvo įsteigta vyskupija. 457–486 m. miestas buvo nuo Romos imperijos atsiskyrusio Suasono domeno sostine. Ją 486 m., po Suasono mūšio, užėmė Chlodvigas I. Merovingų laikais Suasaonas buvo vienos iš karalysčių sostine, tačiau 613 m. prijungta prie Prancūzijos.


Image:FR-02-Soissons05.JPG|Šv. Jono abatija
Image:FR-02-Soissons23.JPG|Rotušė
Image:Soissons2.jpg|Karo paminklas
Viši

**Viši** (, ) – miestas vidurio Prancūzijoje, Overnės regione, Aljė departamente, prie Aljė upės. Geležinkelio stotis. Viši yra žymus Prancūzijos kurortas, gausu sanatorijų (plačiai taikoma hidroterapija). Gaminamos Viši pastilės, pilstomas mineralinis vanduo. Yra bendrovės „L'Oréal“ laboratorija, vystoma elektronikos pramonė. Veikia technologijų universitetas.

2021 m. miestas buvo įtrauktas į UNESCO pasaulio paveldo sąrašą kaip dalis objekto „Didieji Europos SPA miestai: Badenas prie Vienos; Spa, Františkovi Laznės, Karlovi Varai, Marianske Laznės, Viši, Bad Emsas, Baden Badenas, Bad Kisingenas, Montekatini Termė ir Batas“ (kartu su kitomis šešiomis valstybėmis).

## Istorija

Gyvenvietė įkurta romėnų 52 m. pr. m. e. Netrukus miestas išgarsėjo savo gydomosiomis mineralinėmis versmėmis. 1374 m. miestas užkariautas Burbonų. 1410 m. įkurtas celestinų vienuolynas. XVI a. į Viši pradėjo keliauti didikai, turtuoliai, norėdami pasigydyti versmėse, pagarsėjusiose neva kaip stebuklingomis. Pradėjo kurtis sanatorijos, gydyklos. XIX a. miestas perstatytas, pritaikytas turtuolių poilsiui, pramogoms. II pasaulinio karo metais Nacių Vokietijai užkariavus Paryžių, Viši tapo opozicinės Viši Prancūzijos sostine (tai lėmė antras pagal dydį viešbutis šalyje bei įvestas modernus telefono ryšys). Po karo mieste poilsiaudavo Prancūzijos Šiaurės Afrikos kolonijų valdytojai, didikai, bet griuvus kolonijinei sistemai Viši reikšmė sumenko.

## Šaltiniai
Dambravos žydų kapinės

**Dambravos žydų kapinės** () – kapinės įkurtos XIX a. Dambravos mieste, iki šių laikų išlikę apie 80 antkapių. Kapinės aptvertos tvora. Kapinių plotas apie 1 ha, įsikūrusios *Wyzwolenia* gatvėje. Paskutinės laidotuvės įvyko 1945 metais.

## Literatūra

* Przemysław Burchard: *Pamiątki i zabytki kultury żydowskiej w Polsce.* Warszawa: 1990 m., s. 60.

## Nuorodos

* Aprašymas apie kapines (lenk.) .
Dambravos miesto herbas

**Dambravos miesto herbas** () – Dambravos miesto skydinio tipo herbas.

## Aprašas
Perskeltame skyde, kurio dešinysis laukas sidabrinis, o kairysis raudonas, iš žalios papėdės augantis ąžuolas žalia lapija ir juodu kamienu.

### Simbolika
* Ąžuolas – simbolizuoja miesto pavadinimą, kuris kilęs iš  'ąžuolas''.

Herbas sukurtas ir pradėtas naudoti nuo 1986 metų.

## Nuorodos

* Aprašymas apie herbą (lenk.).
Dambravos sinagoga

**Dambravos sinagoga** () – sinagoga, buvusi Dambravos mieste, *Sztabińskiej* gatvėje. Sinagoga buvo pastatyta 1874 metais. Steigėjas buvo rabinas *Menachem Mendl*. Per II pasaulinį karą sinagoga buvo labai stipriai nusiaubta ir apgriauta. Po karo buvo visiškai nugriauta. Plytinė sinagoga buvo stačiakampio formos. Rytinėje dalyje buvo pagrindinė maldų salė.

## Literatūra

* Tomasz Wiśniewski, *Bóżnice Białostocczyzny*, Białystok 1991 m., ISBN 83-90032-70-8.
Dambravos dekanatas

**Dambravos dekanatas** () – tai vienas iš 13 katalikų Balstogės arkivyskupijos dekanatų. Dekanas – Jan Trochim.

## Parapijos

Dekanate yra 8 parapijos:

* Dambravos Šv. Stanislavo parapija – Dambrava;
* Grodzisko Dievo Motinos tikinčiųjų globėjos parapija – Grodziskas;
* Naujadvario Šv. Jono Krikštytojo parapija – Naujadvaris;
* Ružanistoko Mergelės Marijos apsireiškimo parapija – Ružanistokas;
* *Siderkos Dievo apvaizdos parapija* – Siderka;
* Sidros Šv. Trejybės parapija – Sidra;
* *Zalesių Dievo Motinos gailestingumo parapija* – Zalesiai;
* *Zvežineco Velkių Dievo Motinos Lenkijos karalienės parapija* – Zvežineco Velkiai.

## Nuorodos

* Dekanato aprašymas (lenk.).
Dambravos Šv. Jono Teologo parapija

**Dambravos Šv. Jono Teologo parapija** () – viena iš Sokulkos stačiatikių dekanato parapijų, Dambravos mieste. Parapijos Dambravos Šv. Jono Teologo cerkvė atidaryta 1993 metais. Parapija įkurta išskirsčius Jačnos Jėzaus prisikėlimo parapiją 1985 m. rugpjūčio 22 dieną.

## Šaltiniai

* Balstogės-Gdansko vyskupijos tinklalapis (lenk.).
 

## Literatūra

* *Kalendarz prawosławny na 2009 rok*, Wydanie Warszawskiej Metropolii Prawosławnej, ISSN 1425–2171;
* Bibliografia parafii prawosławnych na Białostocczyźnie, ks. Grzegorz Sosna, Ryboły 1992.
 

## Nuorodos

* Lenkijos stačiatikių bendruomenės tinklalapis (lenk.) .
Jačnos Jėzaus prisikėlimo parapija

**Jačnos Jėzaus prisikėlimo parapija** () - viena iš Sokulkos stačiatikių dekanato parapijų, Jačno mieste. Parapijoje yra *Jačnos Jėzaus prisikėlimo koplyčia*, Jačno cerkvė ir *Jačno Jėzaus prisikėlimo cerkvė*.


Vaizdas:Siderka, cerkiew prawosławna Św. Jana Chrzciciela.jpg


## Šaltiniai

* Balstogės-Gdansko vyskupijos tinklalapis (lenk.).
 
## Literatūra

* *Kalendarz prawosławny na 2010 rok*, Wydanie Warszawskiej Metropolii Prawosławnej, ISSN 1425-2171.
 
## Nuorodos

* Lenkijos stačiatikių bendruomenės tinklalapis (lenk.) .
Jačno cerkvė

**Jačno cerkvė** () – medinė cerkvė, esanti Jačno kaime, Dambravos valsčiuje. Cerkvėje įsikūrusi Jačnos Jėzaus prisikėlimo parapija. Pastatyta XIX a., stačiakampio formos, iškalta lentomis.

## Šaltiniai

* bialorus.pl (lenk.).
 

## Literatūra

* *Kalendarz prawosławny na 2010 rok*, Wydanie Warszawskiej Metropolii Prawosławnej, ISSN 1425–2171.
 

## Nuorodos

* Balstogės-Gdansko vyskupijos tinklalapis (lenk.)
* Lenkijos stačiatikių bendruomenės tinklalapis (lenk.)
Sokulkos stačiatikių dekanatas

**Sokulkos stačiatikių dekanatas** () - vienas iš penkių Balstogės-Gdansko stačiatikių vyskupijos dekanatų. Dekanas *Włodzimierz Misiejuk*. Dekanatas ribojasi su Balstogės, Grudeko ir Olštino dekanatais

## Parapijos

Dekanate yra 12 parapijų:

* Augustavo Marijos dangun žengimo parapija;
* Dambravos Šv. Jono Teologo parapija;
* Jačnos Jėzaus prisikėlimo parapija;
* Jurovlanų Šv. Jurgio parapija;
* Krušinianų Šv. Onos parapija;
* Krinkų Dievo Motinos parapija;
* Kužnicos Viešpaties Kryžiaus parapija;
* Naujadvario Šv. Mykolo parapija;
* Ostruvo Pulnocnų Marijos dangun žengimo parapija;
* Samogrudo Šv. Apaštalų Petro ir Povilo parapija;
* Sokulkos Šv. Aleksandro Nevskio parapija;
* Vežchlesių Šv. Jurgio parapija.

## Literatūra

* Kalendarz prawosławny na 2009 rok, Wydanie Warszawskiej Metropolii Prawosławnej, ISSN 1425-2171.
IRIX

**IRIX** – operacinė sistema, kurią 1988 m. sukūrė įmonė „Silicon Graphics, Inc.“ (SGI) savo pačių 32 ir 64 bitų MIPS architektūros kompiuteriams ir serveriams. Sukurta UNIX System V pagrindu su BSD priedais. IRIX buvo pirmoji operacinė sistema, naudojusi XFS failų sistemą.

## Savybės
IRIX turi gerą suderinamumą su grafikos įrenginiais (tiek įvesties, tiek ir išvesties). IRIX taip pat buvo viena pirmųjų iš Unix operacinių sistemų šeimos, pradėjusių naudoti grafinę naudotojo sąsają. Operacinė sistema dėl savo aplikacijų gausos buvo plačiai naudojama kompiuterinės animacijos pramonėje bei mokslinių trimačių vizualizacijų kūrime.

IRIX buvo simetriško multiprogramavimo lyderė, palaikanti nuo 1 iki daugiau kaip 1024 procesorių. IRIX turi MIPSPro 7.4 kompiliatorių, kuris palaiko C/C++, Fortran 77/90 ir Ada programavimo kalbas, bei OpenGL palaikymą.

## Nuorodos
* Techninių leidinių biblioteka 
* IRIX specifikacija
Jūros traktorius

**Jūros traktorius** – motorinė transporto priemonė, skirta važinėti sekliais vandenimis lygiu dugnu ir pervežti keleivius. Turi keleivinę platformą, apie 2 m pakeltą virš ratinio traktoriaus tipo važiuoklės. 

Ankstyvieji jūros traktoriai turėdavo 20-40 AG galingumo variklį ir perveždavo daugiausia 10 keleivių. Jūros traktoriai buvo populiariausi apie 1930 m., buvo naudojami kaip unikali transporto priemonė, kuria vežiodavo žmones jūros seklumomis palei pajūrio viešbučius ir jūros kurortų pakrantėmis. Taip pat juos naudodavo ir kaip keltus žmonėms kelti sekliomis vietomis. 

Šiais laikais jūros traktoriai praktiškai išnykę – juos išstūmė kateriai, valtys ir keltai laivai, nes jie efektyvesni ir patogesni. 

## Dabartinis panaudojimas
Viešbutis „Burgh Island Hotel“, esantis Burgo saloje (*Burgh Island*) turi ir naudoja vieną jūros traktorių, kuris vežioja viešbučio klientus per 250 m skersmens sąsiaurį, skirianti Burgo salą nuo sausumos potvynių metu, kai vanduo užlieją kelią, jungiantį salą su sausuma. Dabartinis traktorius yra trečia viešbučio naudojamų traktorių karta. 


File:Sea tractor (front).JPG|Jūros traktorius iš priekio
File:Sea Tractor on Burgh Island, Devon, England.jpg|Iš šono
File:Sea Tractor and Burgh Island Hotel on Burgh Island, Devon, England.jpg|Jūros traktorius kelia žmones
File:The former 'Sea Tractor' approaching Burgh Island in c.1965 - geograph.org.uk - 903558.jpg|Ankstesnis jūros traktorius (apie 1965 m.)
Dambravos Šv. Jono Teologo cerkvė

**Dambravos Šv. Jono Teologo cerkvė** () – cerkvė, esanti Dambravos mieste, *Mikołaja Kopernika* gatvėje. Atidaryta 1993 metais, pastorius *Mikołaj Dejneko*. Šventykla turi kupolą ir varpinę, viduje yra ikonostų. Cerkvė priklauso Dambravos Šv. Jono Teologo parapijai.
Malyšuvka

**Mališuvka** () – anksčiau kaimas, dabar Dambravos miesto gyvenvietė, Lenkijos šiaurės rytuose, Dambravos valsčiuje, Sokulkos apskrityje, Palenkės vaivadijoje.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.
Vaivadijos kelias 670 (Lenkija)

**Vaivadijos kelias 670** - kelias šiaurės rytų Lenkijoje, Palenkės vaivadijoje, Sokulkos apskrityje ir Monkų apskrityje. Ilgis - 71 km. Nemaža kelio dalis eina per Bebro nacionalinį parką, Suchovolos, Dambravos ir Naujadvario valsčius.

Pagrindinės gyvenvietės prie kelio:

Monkų apskritis:
* Osoveco Tverdza, vaivadijos kelias Nr. ;
* Goniondzas;
* Stare Dolistovas.
Sokulkos apskritis: 
* Suchovola, Via Baltica ;
* Dambrava, vaivadijos kelias Nr. ;
* Ružanistokas;
* Naujadvaris;
* Chvorošcianai;   
* Valstybės siena, Chvorošcianų-Dubnicos pasienio punktas.
Naujas žodis

**Naujas žodis** gali reikšti:
* Naujas žodis – kultūros-visuomenės paveiksluotas laikraštis (žurnalas), leistas 1925–1933 m. Kaune, Rygoje.
* Naujas žodis (bendrovė) – knygų ir laikraščių leidimo bendrovė, veikusi 1927–1934 m. Kaune.
Choružovcė

**Choružovcė** (, ) – kaimas Lenkijos šiaurės rytuose, Naujadvario valsčiuje, Sokulkos apskrityje, Palenkės vaivadijoje. Kaimas yra apie 36 km į šiaurę nuo Sokulkos ir 72 km į šiaurę nuo vaivadijos centro Balstogės.

## Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975–1998 m. priklausė Balstogės vaivadijai.
Chvorošcianų-Dubnicos pasienio punktas

**Chvorošcianų-Dubnicos pasienio punktas** () – Baltarusijos-Lenkijos valstybinės sienos pasienio punktas, šalia Chvorošcianų kaimo, Naujadvario valsčiuje, Sokulkos apskrityje iš Lenkijos pusės ir šalia *Dubnicos* kaimo iš Baltarusijos pusės. Pasienio punktą nutarta atidaryti 2003 m. gruodžio mėnesį. Ties pasienio punktu baigiasi vaivadijos kelias Nr. .

## Šaltiniai

* Informacija apie pasienio punktą (lenk.) .
Miškų kodeksas

**Miškų kodeksas** - kodifikuotas miškų teisės aktas, išsamiai reglamentuojantis miškų teisinius santykius, nuosavybės klausimus ir jos valdymą; teisės kodeksas.

## Lietuvos TSR
* Lietuvos Tarybų Socialistinės Respublikos miškų kodeksas

## Rusija
* Rusijos Federacijos miškų kodeksas ()

## Ukraina
* Ukrainos miškų kodeksas ()
Naujadvario Šv. Mykolo cerkvė

**Naujadvario Šv. Mykolo cerkvė** () – plytinė cerkvė, esanti Naujadvario kaime, *Grodzieńskiej* gatvėje. Cerkvė pastatyta XX a. 2 dešimtmetyje. Viduje yra XIX a. tapytų ikonų. Taip pat yra du kupolai. Cerkvėje įsikūrusi Naujadvario Šv. Mykolo parapija, kuri priklauso Sokulkos stačiatikių dekanatui.
Naujadvario žydų kapinės

**Naujadvario žydų kapinės** () - žydų kapinės Naujadvario kaime. Įkurtos XIX a., apima 0,4 ha plotą, antkapių neišlikę.

## Literatūra

* Przemysław Burchard: *Pamiątki i zabytki kultury żydowskiej w Polsce.* Warszawa: 1990 m., s. 63.

## Nuorodos

* Aprašymas apie kapines (lenk.) .
B6

**B6** gali reikšti:
* B6 – popieriaus formatą pagal ISO 216 standartą,
* Vitaminas B6 – Piridoksinas.
Sodyba (reikšmės)

**Sodyba** gali reikšti:
* žemė apie namus su visais trobesiais.
* Sodyba (Elektrėnai) – kaimas Elektrėnų savivaldybėje.
* Sodyba (žurnalas) – paukštininkystės, sodininkystės, bitininkystės ir daržininkystės mėnesinis žurnalas, ėjęs 1928–1931 m. Kaune.
* Naujoji sodyba – dvisavaitis daržininkystės, sodininkystės ir kitų smulkiųjų ūkio šakų žurnalas, leistas 1938 m. gruodžio mėn. – 1944 m. spalio mėn. Kaune.
Aulsas

**Aulsas** (, ) – maža gyvenvietė Lenkijos šiaurės rytuose, Kuznicos valsčiuje, Sokulkos apskrityje, Palenkės vaivadijoje. Kaimas yra apie 3 km į vakarus nuo Kužnicos, apie 14 km į šiaurės rytus nuo Sokulkos ir 53 km į šiaurės rytus nuo vaivadijos centro Balstogės.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.
Bialoblockiai

**Bialoblockiai** () – kaimas Lenkijos šiaurės rytuose, Kuznicos valsčiuje, Sokulkos apskrityje, Palenkės vaivadijoje.

## Istorija
1975-1998 m. priklausė Balstogės vaivadijai.
Viltis (reikšmės)

**Viltis** gali reikšti:
* Viltis – individo išsiugdyta teigiamos išdavos nuostata susijusi su tam tikru įvykiu ar aplinkybėmis.
* Viltis (laikraštis) – visuomenės, literatūros ir politikos laikraštis, tautinės pakraipos laikraštis, ėjęs nuo 1907 m. spalio mėn. iki 1915 m. rugsėjo mėn. Vilniuje.
* Viltis (vaistinė) Kaune nuo 1982 m.
* Viltis (JAV) – lietuviszkai-tautiszkas, darbininkiszkas laikrasztis, JAV lietuvių darbininkų liberalinis savaitraštis, leistas 1899–1901 m. Šenandoa.
* Viltis (Vilnius) – „laikraštis lietuviams“, leistas 1991–1994 m. Vilniuje.
* FK Viltis Vilnius (*Vilniaus „Viltis“*) – Lietuvos futbolo klubas iš Vilniaus.
* Naujoji viltis – JAV lietuvių politikos ir kultūros žurnalas, leistas 1970–2001 m. Čikagoje.
* Darbininkų viltis – JAV lietuvių liberalinis laikraštis, leistas 1903–1925 m. Šenandoa (Pensilvanija).
* Mūsų viltis – lietuvių savaitraštis, leistas 1945–1946 m. Vakarų Vokietijoje, Fuldos karo pabėgėlių stovykloje amerikiečių zonoje.
* Viltis (Brazilija) – lietuvių išeivių jaunimo žurnalas, Brazilijos lietuvių jaunimo žurnalas, leistas nuo 1935 m. kovo mėn. iki 1937 m. vasario mėn. San Paule.
* Viltis Elektrėnai (*Elektrėnų Viltis*) – Lietuvos ledo ritulio klubas.
* Vilniaus vaikų invalidų ugdymo centras Viltis – dieninė, savarankiško mokymosi bendrojo lavinimo mokykla Vilniuje.
* Vilties spaustuvė – Akcinė spaudos bendrovė ir spaustuvė, veikusi 1935–1940 m. Kaune.
Klimuvkos Šv. Trejybės ir Šv. Dominykos parapija

**Klimuvkos Šv. Trejybės ir Šv. Dominykos parapija** () – parapija įkurta 1798 metais. 1686 m. šiose vietovėse apsigyveno dominikonų vienuoliai, kurie čia pastatė bažnyčią. 1689 m. naujoji bažnyčia buvo pašventinta. 1807 m. parapija buvo panaikinta, bet 1816 m. vėl atkurta. 1832 m. parapiją panaikino carinės Rusijos valdžia. Parapija buvo atkurta 1919 m., kurią pašventino vyskupas Jurgis Matulaitis. Dabartinė parapijos bažnyčia buvo pastatyta 1922–1928 metais, architektas *Feliksas Michalskis* (Feliks Michalski). Apie 150 m. nuo bažnyčios yra 1,5 ha ploto kapinės, įkurtos 1919 metais.

## Nuorodos

* Aprašymas apie parapiją (lenk.).
Kruglianai

**Kruglianai** () – kaimas Lenkijos šiaurės rytuose, 4 km į pietvakarius nuo Kuznicos, 13 km į šiaurės rytus nuo Sokulkos ir 51 km į šiaurės rytus nuo vaivadijos centro Balstogės.

## Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis jotvingiai. Nuo XIII-XIV a. iki 1795 m. kaimas priklausė LDK. XIX a. buvo kaimas Sokulkos apskrityje, veikė Kruglianų valsčius.

Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.

## Šaltiniai
Šmalenbergas

**Šmalenbergas** () – Vokietijos miestas, esantis Šiaurės Reino-Vestfalijos žemėje.

## Istorija

Miestas rašytiniuose šaltiniuose minimas nuo 1243 m.

## Demografija

## Miestų partnerystė

## Galerija

Vaizdas:Schmallenberg 1697.JPG|1697
Vaizdas:Schmallenberg 1815.jpg|1815
Vaizdas:Schmallenberg 1898.jpg|1898
Vaizdas:Schmallenberg from above.jpg|2010
Jonas Mašanauskas

**Jonas Mašanauskas** (g. 1937 m. balandžio 15 d. Kaune) – Lietuvos estradinių dainų atlikėjas, populiarumą pasiekęs XX a. septintajame dešimtmetyje. Išgarsėjo per Lietuvos televiziją dažnai transliuota melodija su vaizdo įrašu „Vilniaus stogai“. 

Žmona Undinė Nasvytytė, sūnus Kipras Mašanauskas.

## Biografija

Mokėsi Kauno 8-ojoje vidurinėje mokykloje. 1955 m. įstojo į Vilniaus pedagoginio instituto gamtos mokslų fakultetą. 1959 m. įstojo į Valstybinę konservatoriją, kur dar ketverius metus studijavo klasikinį vokalą. 

Dar mokykloje pradėjo groti su pučiamųjų orkestru, studijų metais su įvairiais ansambliais grojo šokių vakaruose, dainavo vokaliniame ansamblyje. 1960-1970 m. dainavo ir grojo mušamaisiais instrumentais Lietuvos radijo estradiniame orkestre. Taip pat grojo 1963 m. susikūrusiame radijo ir televizijos instrumentiniame trio. Vėliau J. Mašanauskas dirbo garso režisieriumi, transliavo koncertus, įrašinėjo radijo spektaklius, taip pat ilgus metus vadovavo Lietuvos radijo Fondinių įrašų ir transliacijų skyriui.

## Diskografija

* A. Ločeris, Z. Žukas, J. Mašanauskas – „Šokių muzika“ (7", mono), išleido „Melodija“.

## Šaltiniai

## Nuorodos

* Lietuviškos muzikos kalendorius. Jonas Mašanauskas *facebook.com*
* Jonas Mašanauskas ir Lietuvos TVR lengvosios muzikos orkestras – Vilniaus stogai, 1966 m.
* Jonas Mašanauskas – Elektrėnų žiburiai
Kuznicos Viešpaties Kryžiaus cerkvė

**Kužnicos Viešpaties Kryžiaus cerkvė** () – plytinė cerkvė, esanti Kužnicos kaime, *Sidrzańskiej* gatvėje. Cerkvė pastatyta XIX a. pabaigoje. Cerkvė stačiakampio formos, turi du kupolus, viduje yra tapytų ikonų. Priklauso Sokulkos stačiatikių dekanatui, Kužnicos Viešpaties Kryžiaus parapijai.

## Nuorodos

* Cerkvės tinklalapis (lenk.).
VHS

**VHS** () – analoginio vaizdo formatas, sukurtas bendrovės „JVC“, ir 1976 m. pristatytas Japonijos rinkai.

Aštuntojo dešimtmečio laikotarpiu smarkiai populiarėjo video įrašų įrašymas į kasetes. Kiekviena video kasetes gaminanti kompanija bandė įsitvirtinti rinkoje. Tai privedė prie „video kasečių formatų karo“ pradžios. Pagrindiniai konkurentai buvo VHS ir „Sony“ Betamax, tačiau taip pat nežymią rinkos dalį turėjo ir „Philips“ bei „Grundig“ gaminamas Video 2000 formatas. Galiausiai VHS laimėjo karą, nors techniškai buvo prastesnė už Betamax. 1987 m. buvo išleista patobulinta versija – Super-VHS.

Vėliau pasirodė optinių diskų formatai, kurie gebėjo vaizduoti geresnės kokybės vaizdą. Vienas ankstesniųjų buvo, Laserdisc, kuris nebuvo populiarus, kita vertus, po jo sekęs DVD formatas susilaukė itin didelio pasisekimo ir 2000 m. visiškai išstūmė VHS formatą. Pasak „JVC“, 2002 m. pasaulyje parduota virš 900 mln. video produktų šiuo formatu.

## Techniniai duomenys
* **Fiziniai matmenys:** 187 × 103 × 25 mm
* **Raiška:** 240 linijų, 335 × 576 (PAL/SECAM) ar 335 × 480 (NTSC) pikselių; aukštos raiškos (*HQ*) – 250 linijų.
* **Nominalus kasetės greitis:** 3,335 cm/s NTSC ir 2,339 cm/s PAL regionui
* **Įrašo trukmė:** iki 6 val. (galimi ir ilgesni variantai). Labiausiai paplitęs kasetės variantas buvo iki 3 val. įrašo trukmės.
* **Magnetinės juostos ilgis:** apie 430 metrų.
* **Signalo pralaidumas:** apytiksliai 3 MHz video signalo pralaidumo ir 400 MHz chromatinio signalo pralaidumo.

## Variacijos
* VHS-C (*VHS Compact*) – 30, 45 ar 60 min. sumažinta įrašo trukmės kasetėje versija. Pirmą kartą panaudota bendrovės „Panasonic“ delninėse video kamerose.
* S-VHS (*Super VHS*) – padidinta raiška ir kokybė. Pristatyta 1987 m.
* S-VHS-C – sumažinta talpa kaip ir VHS-C.
* M-II-Format (*M-Format*) – profesionalus analoginis formatas su aukšta įrašymo kokybe, panašus į Betacam.
* W-VHS – analoginio signalo formatas, skirtas raiškiosios televizijos (HDTV) įrašymui.
* D-VHS (*Digital VHS*) – skaitmeninis formatas, skirtas SDTV ir HDTV skaitmeninės informacijos įrašymui. Kasetėje telpa iki 50 GB informacijos. Grotuvai suderinami ir su ankstesniais formatais.
* D-9 – skaitmeninis formatas, kuris palaiko skaitmeninio garso ir vaizdo kokybę, vaizdo kokybe beveik prilygsta profesionaliam Digital Betacam formatui.

## Taip pat skaitykite
* Betamax
* Video 2000
* Laserdisc
* Blu-ray Disc
* HD DVD

## Šaltiniai
Vidutė Zubavičiūtė

**Vidutė Zubavičiūtė ** – teisininkė, notarė, buvusi Lietuvos notarų rūmų prezidentė.

## Biografija
VU Teisės fakultete baigė teisę, įgijo teisininko kvalifikaciją.

Vilniaus miesto 41-ojo notarų biuro notarė.

Lietuvos notarų rūmų prezidentė (nuo 1999 m. iki 2002 m. balandžio 13 d.).

## Šaltiniai

|-
Ramutė Siliūnienė

**Ramutė Siliūnienė** – teisininkė, notarė, pirmoji Lietuvos notarų rūmų prezidentė.

## Biografija
VU Teisės fakultete baigė teisę, įgijo teisininko kvalifikaciją.

Notarė nuo 1975 m.
Kauno rajono 1-ojo notarų biuro notarė.

Lietuvos notarų rūmų prezidentė (iki ~1996 m.).

## Šaltiniai

|-
Monte Čintas

**Monte Čintas** (, ) – aukščiausia Korsikos salos (Prancūzija) viršukalnė. Stūkso salos šiaurės vakaruose, į pietryčius nuo Kalvio miesto. Aukštis – 2706 m. Toks pats yra ir kalno santykinis aukštis, jis iškyla tiesiai virš aplinkinės lygumos. Nuo Monte Činto, esant palankioms oro sąlygoms, galima pamatyti Alpes.

Pirmą žinomą įkopimą į kalną 1882 m. įvykdė Édouard Rochat vadovaujama ekspedicija.

## Šaltiniai
Kuznicos žydų kapinės

**Kužnicos žydų kapinės** () – žydų kapinės, įkurtos XVIII a. Kužnicos kaime, *Podlipskiej* gatvėje. Kapinės užima 1,1 ha plotą, antkapių neišlikę.

## Literatūra

* Przemysław Burchard: *Pamiątki i zabytki kultury żydowskiej w Polsce.* Warszawa: 1990 m., s. 62.

## Nuorodos

* Aprašymas apie kapines I (lenk.) ;
* Aprašymas apie kapines II (lenk.).
Ketrin (Velso princesė)

**Ketrin, Velso princesė** (merg. Elizabet Ketrin (Keitė) Midlton, , g. 1982 m. sausio 9 d.) – Velso princo Viljamo žmona.

## Biografija
Keitė Midlton gimė 1982 m. sausio 9 d. Redinge, Anglijoje. Jos tėvai Maiklas ir Kerol gyveno netolimame Redingo miestui Kok Leino kaime. 1983 m. gimė jaunesnė sesuo Filipa (Pipa). 1984 m. šeima išvyko į Jordaniją, kur motina gavo vadybininkės postą „British Airways“ skrydžių kompanijoje. 1986 m. šeima grįžo į Angliją, Bradfyldo kaimo vietovę Berkšyre. 1987 m. jai gimė jaunesnis brolis Džeimsas Viljamas. 1987 m. tėvai įsteigė paštu siunčiamų prekių vaikų vakarėliams ir pobūviams įmonę. Šis verslas jiems sekėsi. Keitė Midlton mokėsi Šv. Andriaus mokykloje Pangborno kaime. Tarp kitų vaikų ji išsiskyrė liesumu ir aukštu ūgiu. Jai sekėsi mokyklos sporte ir chore. Paskutiniais metais mokykloje, kai jai buvo trylika, Keitė buvo pripažinta mokyklos geriausia visų sportų (*all round*) sportininke. Po to ji mokėsi mokamoje *Downe House* mergaičių mokykloje kaimo vietovėje prie Niuberio (Berkšyras), kurią paliko 1996 m. tik sulaukusi 14 metų ir persikėlė mokytis į *Marlborough* koledžą Viltšyre. Šiame koledže taip pat mokėsi jos sesuo Pipa ir brolis Džeimsas. Po koledžo baigimo Keitė Midlton nusprendė toliau studijuoti meno istoriją Škotijos seniausiame Šv. Andriaus universitete. Tame pačiame universitete mokėsi britų karališkosios šeimos narys, princas Viljamas. Manoma, kad studentai susitiko 2001 m. Faife, tačiau romantiškus santykius pradėjo 2002 m. po labdaringo madų šou, kur Keitė patraukė princo dėmesį su nėriniuota permatoma suknele (2011 m. aukciono metu parduota už 78 000 svarų). 2005 m. Keitė ir Viljamas kartu baigė universitetą. Jų ryšiai buvo trumpam nutrūkę 2007 m. ir dar tais pačiais metais pora atkūrė šiltus santykius.

Prieš savo vestuves Keitė dažnai dalyvaudavo aukšto rango karališkuose renginiuose. Galiausiai, kai Keitės Midlton ir princo Viljamo santykiai buvo paviešinti, ji sulaukė ypatingai didelio žiniasklaidos dėmesio. Keitė Midlton ištekėjo už Princo Viljamo 2011 m. balandžio 29 d. Vestminsterio vienuolyne. 2012 m. gruodžio 3 d. Šv. Jokūbo rūmai pranešė, kad ji laukiasi pirmagimio. 2013 m. liepos 22 d. karališkajai porai gimė princas Džordžas. 2014 m. rugsėjo 8 d. Klarenso rūmai pranešė, kad Kembridžo kunigaikštienė laukiasi antrojo savo vaiko. 2015 m. gegužės 2 d. princui Viljamui ir Keit Midlton gimė princesė Šarlotė.

Keitė Midlton yra gerai žinoma už savo labdaringą veiklą, taip pat palaikymą „The Duke of Edinburgh's International Award“ programai, kurioje pati yra dalyvavusi ir gavusi aukso ženklelį.

## Išnašos

## Literatūra
* Claudia Joseph. *Kate*. Random House, 2011.
* Sean Smith. *Kate*. Simon and Schuster, 2012.
Korsikos kyšulys

**Korsikos kyšulys** (, ) – kyšulys (tiksliau pusiasalis) Korsikos salos šiaurėje, išsišauna į Ligūrijos jūrą. Ilgis šiaurės–pietų kryptimi 40 km, plotis 10–15 km. Kyšuliu driekiasi kalnagūbris, kurio aukščiausia vieta – Čima di e Fojisas (1322 m). Pakrantės stačiašlaitės, skardingos.

Pietrytinėje kyšulio dalyje yra įsikūrusi Bastija. Kitos svarbesnės gyvenvietės – Brandas, Luris, Siskas, Petrakorbara, Roljanas, Kanaris, Morsilija, Čenturis.
Lavecio salos

**Lavecio salos** (, ) – nedidelis salynas Bonifacijaus sąsiauryje, sudarytas iš smulkių granitinių salų. Priklauso Prancūzijai (Korsikai), administruojamos iš Bonifačo miesto. Lavecio salos yra toliausiai į pietus nutolusi Prancūzijos (be užjūrio valdų) teritorija.

Salos yra tuoj į pietus nuo Kavajo salos, 4 km nuo Korsikos, 10 km į pietryčius nuo Bonifačo. Plotas 5,123 km². Aukščiausia vieta – 50 m. Sudaro šios salos: Poradža, Ratinas, Piana, Sperduto salos, Lavecis. Pastarojoje saloje yra švyturys, akmeninės kapinės. Salos paskelbtos gamtos draustiniu.
Kuznicos Dievo Apvaizdos parapija

**Kužnicos Dievo Apvaizdos parapija** () - parapija įkurta 1601-1602 metais. Pirmoji bažnyčia pastatyta 1545 m., kurios steigėjas buvo karalius Žygimantas Senasis. Parapijos bažnyčia pastatyta 1860-1864 m., pašventinta Gardino dekano Aleksandro Gintauto-Dzevaltovskio 1864 metais. Šios bažnyčios steigėjas buvo klebonas *Adomas Pisanskis* (ks. Adam Pisanki). Tai buvo pirmoji neogotikinio architektūros stiliaus bažnyčia Balstogės apylinkėse. Per II pasaulinį karą bažnyčia buvo sugriauta, bet po karo buvo atstatyta. Parapija priklauso Balstogės arkivyskupijai, Sokulkos dekanatui. Apie 500 m. nuo bažnyčios yra 2,242 ha ploto, 1921 m. įkurtos kapinės.

## Nuorodos

* Aprašymas apie parapiją (lenk.) .
Sokulkos dekanatas

**Sokulkos dekanatas** () – tai vienas iš 13 katalikų Balstogės arkivyskupijos dekanatų. Dekanas – Józef Kuczyński, vicedekanas – Stanisław Gniedziejko, dvasinis tėvas – Józef Jaroma.

## Parapijos

Dekanate yra 10 parapijų:

* Klimuvkos Šv. Trejybės ir Šv. Dominykos parapija – Klimuvka;
* Kundzino Mergelės Marijos parapija – Kundzinas;
* Kužnicos Dievo Apvaizdos parapija – Kužnica;
* Lipinos Šv. Roko parapija – Lipina;
* Majevo Šv. Čenstakavos ir Šv. Kazimiero parapija – Majevas;
* Sokolanų Dievo prisikėlimo parapija – Sokolanai;
* Sokulkos Kristaus kūno ir Kristaus kraujo parapija – Sokulka;
* Sokulkos Šv. Antano Paduviečio parapija – Sokulka;
* Sokulkos Švč. Mergelės Marijos parapija – Sokulka;
* Stara Rozedrankos Jėzaus širdies parapija – Stara Rozedranka,

## Nuorodos

* Dekanato aprašymas (lenk.)
Kuznicos-Bruzgių pasienio punktas

**Kužnicos-Bruzgių pasienio punktas** () - Baltarusijos-Lenkijos valstybinės sienos pasienio punktas, šalia Kužnicos kaimo, Kužnicos valsčiuje, Sokulkos apskrityje iš Lenkijos pusės ir šalia *Bruzgių* kaimo iš Baltarusijos pusės. Tai kelių transportui skirtas pasienio patikros punktas.
Balstogės Kuznicos geležinkelio stotis

**Balstogės Kuznicos geležinkelio stotis** () - geležinkelio stotis Kužnicos kaime, šiaurės rytų Lenkijoje, Palenkės vaivadijoje, Sokulkos apskrityje, Kužnicos valsčiuje. Stotis priklauso Zelonkos-Kužnica Bialostockos geležinkelio linijai ir Bruzgių-Geniušės geležinkelio linijai. 2004-2007 m. stotis buvo renovuojama, kad atitiktų Šengeno sutarties keliamus reikalavimus.

## Zelonkos-Kužnica Bialostockos geležinkelio linija

Nuo stotelės iki Čuprinovo geležinkelio stotelės yra 4.2 km ir iki Kužnicos-Gardino pasienio punkto 4.2 km.

## Bruzgių-Geniušės geležinkelio linija

Nuo stotelės iki Kužnicos-Gardino pasienio punkto yra 4.2 km ir iki Sokulkos geležinkelio stoties yra 16 km.

## Nuorodos
* Aprašymas apie Kužnica Bialostocka geležinkelio stotį (lenk.);
* Lenkijos geležinkelių stotelių tinklalapis (lenk.) ;
* Lenkijos geležinkelių tinklalapis (lenk.) .
Balstogės-Gdansko stačiatikių vyskupija

**Balstogės-Gdansko stačiatikių vyskupija** () – viena iš šešių stačiatikių vyskupijų Lenkijoje. Įkurta 1951 m. rugsėjo 7 dieną. Vyskupija ribojasi su Lodzės-Poznanės, Varšuvos-Bielsko ir Vroclavo-Ščečino vyskupijomis.

## Dekanatai

Vyskupijoje yra 5 dekanatai:

* Balstogės stačiatikių dekanatas;
* Gdansko stačiatikių dekanatas;
* Grudeko stačiatikių dekanatas;
* Olštyno stačiatikių dekanatas;
* Sokulkos stačiatikių dekanatas.

## Nuorodos

* Vyskupijos tinklalapis (lenk.).
Balstogės arkivyskupija

**Balstogės arkivyskupija** (, ) – viena iš 14 katalikų arkivyskupijų, esančių Lenkijoje. Įkurta 1991 m. birželio 5 d. vykdant popiežiaus Jono Pauliaus II bulę *Totus Tuus Poloniae populus*. Vyskupas *Edward Ozorowski*, pagalbinis vyskupas *Stanisław Szymecki*. Vyskupija ribojasi su Drohičino, Lomžos ir Luko vyskupijomis.

## Dekanatai

Arkivyskupijoje yra 13 dekanatų:

* Balstogės Baciečkų dekanatas;
* Balstogės Bialostočeko dekanatas;
* Balstogės Dojlidų dekanatas;
* Balstogės Nove Miasto dekanatas;
* Balstogės Starosielcės dekanatas;
* Balstogės Šrudmiešcės dekanatas;
* Dambravos dekanatas;
* Knišino dekanatas;
* Koricino dekanatas;
* Krinkų dekanatas;
* Monkų dekanatas;
* Sokulkos dekanatas;
* Vasilkuvo dekanatas.

## Literatūra

* *Konferencja Episkopatu Polski, Informator 2009*, Biblos 2009, ISBN 978-83-7332-716-0.

## Nuorodos

* Arkivyskupijos tinklalapis (lenk.);
* Aprašymas apie arkivyskupiją (angl.).
Ružanistoko Dievo Motinos vienuolynas

**Ružanistoko Dievo Motinos vienuolynas** () - tai 1901-1915 metais Ružanistoko kaime egzistavęs moterų vienuolynas.

## Istorija

1900 m. Rusijos stačiatikių bažnyčia nutarė perkelti moterų vienuolyną iš Gardino į Mergelės Marijos Sanktuariumą. Vienuolynas buvo perkeltas norint sustiprinti stačiatikybės pozicijas šiose apylinkėse. 1901 m. rugsėjo 7 d. vienuolynas pradėjo savo veiklą. Vienuolyne įkurta mokykla ir ligoninė. Prasidėjus I pasauliniam karui visi vienuoliai pasiemę daug bažnytinių paveikslų ir turto pabėgo į Maskvą. Per karą čia buvo įrengtos kareivinės. Po karo įsikūrė sileziečių vienuoliai.

## Literatūra

* U. A. Pawluczuk, *Życie monastyczne w II Rzeczypospolitej*, Wydawnictwo Uniwersytetu w Białymstoku, Białystok 2007, ISBN 978-83-7431-127-4 
* Grzegorz Sosna, A.Troc-Sosa, *Monografia Żeńskiego Monasteru Narodzenia Przenajświętszej Bogarodzicy*, Białystok 2003, ISBN 83-918555-0-3
Jango planas

**Jango planas** () – Vokietijos reparacinių išmokų po pralaimėjimo Pirmajame pasauliniame kare planas (pakeitęs Daueso planą).

Dokumentas pradėtas rengti 1929 m. Hagos konferencijoje, kurioje dalyvavo Belgija, Didžioji Britanija, Vokietija, Graikija, Italija, Lenkija, Portugalija, Rumunija, Prancūzija, Čekoslovakija, Jugoslavija ir Japonija. JAV oficialiai nedalyvavo šioje konferencijoje, tačiau atsiuntė finansinių ekspertų grupę, vadovaujamą O.Jango ir aktyviai siekė šios grupės parengto plano priėmimo.

Jango plane buvo numatyta iki 2-jų milijardų markių per metus sumažinti metines Vokietijos išmokas, panaikinti reparacinį mokestį pramonėje ir sumažinti mokestį transporto sistemoje bei likviduoti užsienio kontrolės organus. Svarbiausias Jungo plano punktas - okupacinės kariuomenės išvedimas iš Reino krašto. 

Planas įsigaliojo 1930 m. ir turėjo veikti iki 1988 m., tačiau buvo vykdomas tik iki 1931 m. liepos mėn., o oficialiai atšaukas 1932 m. Nors juo siekta palengvinti Vokietijos finansinę padėtį, tačiau šalies politikų buvo panaudotas populiarinant šovinistines idėjas.

## Taip pat skaitykite
* Daueso planas
## Išnašos

## Šaltiniai

*
*